RAPLA MAAKONNA JA RAPLA SVK 2024. a. JÕUTÕSTMISE

MEISTRIVÕISTLUSTE JUHEND

1. EESMÄRK

Edendada jõutõstmist (varustusega) Rapla maakonnas. Selgitada Rapla maakonna tugevamad jõutõstjad.

1. AEG JA KOHT

Võistlused toimuvad 19 oktoober 2024. aastal algusega kell 11.00 Märjamaa Spordikeskuses. Võistlejate kaalumine kohapeal ajavahemikus kell 9.00–10.00.

1. JUHTIMINE

Võistluste üldjuhtimist teostab ja viib läbi Rapla Maakonna Spordiliit koos Märjamaa Poweriga ja Rapla SVK.

1. OSAVÕTJAD

* Võistlustest võivad osa võtta kõik Rapla maakonna jõutõste sportlased. Osa saavad võtta Rapla maakonnas elavad, õppivad ja töötavad kodanikud. Korraldav klubi võib meistrivõistlused läbi viia ka avatud võistlusena kõigile võistlejatele.
* Osalema on lubatud alates 14-st eluaastast (2009 ja varem sündinud).
* NB! Võistelda soovivad alaealised (–18 aastased), peavad esitama kaalumisel lapsevanema poolt allkirjastatud kirjaliku tõendi, millega lapsevanem annab loa oma lapsel võistelda jõutõstmise Rapla Meistrivõistlustel ja on teadlik oma lapse tervislikust seisundist.
* Tervisliku seisundi eest võistlusel vastutab iga tõstja ise. Soovitav on omada kindlustust.

 5. REGISTREERIMINE

NB! **Kõik võistlejad peavad olema eelnevalt registreeritud 11.10.2024 .a. kell 23.00.** Pärast eelregistreerimise lõppu võistlejaid juurde ei registreerita.

 Võistleja andmed (nimi, sünnikuupäev, asula, kaaluklass, kontakttelefon) tuleb saata e-mailile **marjamaapower@gmail.com**. E-maili pealkirjaks panna **“Rapla MV jõutõstmises 2024“**.

1. KEHAKAALUD

Mehed:

-53 (noored); –59, –66, –74, –83, –93, –105, –120 ning üle 120 kg.

Naised:

–57, –63, –69, –76, +76kg

1. AUTASUSTAMINE

Rapla Maakonna Spordiliit autasustab medali ja diplomiga iga kaaluklassi kolme paremat. Kolme parimat noort noormeest ja parimat neidu autasustatakse IPF GL punktide järgi auhindadega. Rapla SVK autasustab paremaid veteranide arvestuses.

1. MAJANDAMINE

Osalustasu on 5€, mida saab maksta kohapeal.

1. VÕISTLUSMÄÄRUSED

Võistlused viiakse läbi Rahvusvahelise Jõutõsteliidu (IPF) poolt tunnustatud võistlusmääruste alusel.

Võistlejal on kohustuslik kasutada kõigis tõsteviisides trikood (pehmest või liibuvast, venivast riidest) või lühikesi liibuvaid pükse, T-särki, jõutõmbes põlvikuid. NB! Kõik võistlejad peavad olema valmis dopingukontrolliks!

1. ÜLDISELT

Juhendis märkimata küsimused lahendatakse kohapeal peakohtuniku poolt. Täiendav info Ketter Linna +372 56254283, Celyn Pirs +372 56626715.